钦定古今图书集成/明伦汇编/闺媛典/第013卷 > 《春闺怨》欧阳元
## 钦定古今图书集成/明伦汇编/闺媛典/第013卷 > 《春闺怨》欧阳元

东风园林花草香，芳闺寂寞春昼长。佳人独守情默
默，银床锦被闲鸳鸯。终朝倦绣拈鍼指，怕向花前听
莺语。唤回旧事千万端，杏脸蛾眉泪如雨。“玉郎去年
辞家时，绿杨红杏娇春晖。绿杨红杏色如旧，怅望玉
郎犹未归。一春鱼雁音信绝，雪肤消瘦千肠结。断肠
独立几黄昏，那更青山苦啼鴂。”